Rammstein Stadium Tour

**Rammstein Stadium Tour** ()&nbsp;— сёмы канцэртны тур нямецкага NDH-гурта Rammstein, пачаткова ў падтрымку іхнага студыйнага альбома бяз назвы 2019 году, затым у падтрымку ''Zeit'' у 2022, 2023 і 2024 гадох. Канцэртаў у 2019 годзе&nbsp;— 58.

Тур прайшоў у Нямеччыне, Італіі, Эстоніі, Гішпаніі, Швайцарыі, Даніі, Летуве, Нідэрляндах, Францыі, Вялікабрытаніі, Бэльгіі, Чэхіі, Славаччыне, Люксэмбургу, Вугоршчыне, Аўстрыі, Расеі, Латвіі, Фінляндыі, Партугаліі, Швэцыі, Нарвэгіі й Польшчы. У пэрыяд з 27 траўня 2019 году па 27 верасьня 2020 году плянавалася правесьці 70 канцэртаў у якасьці прамоўшэна для альбома бяз назвы.

Пазьней было абвешчана пра 11 дадатковых канцэртаў у Канадзе, Мэксыцы й ЗША. Пазьней тур быў скасаваны з-за пандэміі COVID-19 і часова перанесены на 2021 год, а ў сакавіку 2021 ізноў перанесены, ужо на 2022 год.

Да канца 2018 году ў папярэдніх продажах ён сабраў больш за 64&nbsp;000&nbsp;000 амэрыканскіх даляраў.

У 2023 годзе было абвешчана, што тур пройдзе і ў 2024. Апошні канцэрт тура адбыўся 31 ліпеня 2024 у Гельзэнкірхэне.

## Падрыхтоўка
2 лістапада 2018 году Rammstein абвясьцілі, што яны зноў адправяцца ў турнэ, з указаньнем дат, на гэты раз на стадыёнах. Разам з гэтым у наступныя дні на каналы гурта ў сацыяльных сетках было загружана некалькі тызераў, якія зьмяшчаюць студыйныя фрагмэнты зь невыдадзенай песьні «Ramm4», якую гурт граў у сваіх нядаўніх турах у 2016—2017 гадох.

Папярэдні продаж квіткоў пачаўся зь 5 лістапада 2018 году й быў даступны шырокай публіцы з 7 лістапада 2018 году. Большасьць месцаў было прададзена за некалькі дзён. У наступныя дні гурт дадаў яшчэ некалькі канцэртаў да аншлагавых мерапрыемстваў, у асноўным на наступны дзень. 10 красавіка 2019 году ў некаторых месцах была даступная абмежаваная колькасьць квіткоў у сувязі з выхадам новага самотніка «Deutschland».

24 чэрвеня 2019 году Rammstein разьмясьцілі на сваіх старонках у сацыяльных сетках тызер (які ўключае назвы гарадоў) у якім гаварылася, што яны працягнуць сваё эўрапейскае стадыённае турнэ ў 2020. 26 чэрвеня група дадала яшчэ адзін тызер, на гэты раз які расчыняе даты й месцы правядзеньня ў Эўропе, а таксама згадка пра тое, што турнэ па ЗША будзе абвешчана пазьней. продаж білетаў пачаўся 5 ліпеня. 26 ліпеня 2019 году Rammstein апублікавалі тызерную выяву свайго наступнага выступу ў Вялікабрытаніі ў 2020 годзе, выкарыстоўваючы фатаграфію чагосьці падобнага на майку Валійскага рэгбійнага саюза зь лягатыпам Rammstein, накінутую на некаторыя месцы на стадыёне. Заўзятары выказалі здагадку, што гэта быў стадыён «Прынсыпі» ў Кардыфе. Затым група пацьвердзіла гэта, зрабіўшы афіцыйную заяву, што яны выступяць на стадыёне Кардыфу 14 чэрвеня 2020 году. Гэта будзе іх першае шоў ва Ўэйлзе зь ліпеня 2005 году. Паводле абʼявы, канцэрты, заплянаваныя на 2020 год, не адбудыліся з-за ўспышкі каранавіруса ў 2019—2020 гадох, але былі папярэдне перанесены на 2021 год, а затым зноў перанесены на 2022 год. 12 траўня 2021 году гурт абвясьціў чатыры дадатковыя канцэрты, а таксама перанос амэрыканскіх дат на 2022 год.

## Сцэна
Сцэна ўяўляе сабой двухʼярусную плятформу з мэталу. Большая частка асьвятленьня знаходзіцца ня над сцэнай, а за ёй, на вэртыкальнай пляцоўцы вышынёй у 11 мэтраў. Па цэнтры ззаду разьмяшчаецца вежа вышынёй 36 мэтраў, зь ліфтам, які перасоўваецца экранам і розным асьвятляльным абсталяваньнем.

У цэнтры стадыёна знаходзіцца другая сцэна. Яна ўяўляе сабой куб, з разьмешчанымі на ім двума раялямі й 6 мікрафонамі. Пад сцэнай разьмяшчаюцца розныя тэхнічныя памяшканьні.

## Сэтліст 2019 году

## Сэтліст 2022 году

### Іншыя песьні:
# «Te quiero puta!» (у апошніх трох канцэртах у Мэксыцы)
# «Sonne (Piano Version)»«Haifisch (Haiswing RMX)» 

## Сэтліст 2023 году

Сэтліст на 2023 год:

## Сэтліст 2024 году
Сэтліст стаў вядомы пасьля генэральнай рэпэтыцыі для клюбу LIFAD.

## Крыніцы

Катэгорыя:Канцэртныя туры 2019 году
Катэгорыя:Канцэртныя туры 2022 году
Катэгорыя:Канцэртныя туры 2023 году
Катэгорыя:Канцэртныя туры 2024 году
Катэгорыя:Канцэртныя туры Rammstein